สวัสดีค่ะ พอดีว่าสงสัยว่าจะท้องมั้ยน่ะค่ะ มีอะไรกับแฟนสวมถุงยางอนามัยตลอดค่ะ ไม่เคยหลั่งใน ถุงยางไม่เคยขาดเลยนะคะ เช็ดตลอด ประจำเดือนมา ตอน17กุมภา เรามีอะไรกับแฟนในวันที่20กุมภา และตอนนี้ประจำเดือนก็มาอีกทีตอน 12มีนาค่ะ แต่ว่า มาก่อนรอบเดือนปกติประมาณ5วันได้ มาเยอะเป็นปกติเลยค่ะ แต่บังเอิญว่าได้ไปดื่มแอลกอฮอล์ 2วันติดเลยค่ะ แต่พอมาวันที่3ประจำเดือนก็หายไป(ปกติจะเป็นประมาณ4-5วันน่ะค่ะ) แต่ก็ทานยาคุม(แบบ21เม็ด)วันแรกที่ประจำเดือนมานะคะ(12มีนา) เลยกลัวว่าจะเป็นเลือดล้างหน้าเด็กหรือปล่าว แต่ว่า2-3เดือนก่อนหน้านั้นก็ทานยาคุม28เม็ดตลอดค่ะ อยากทราบด้วยค่ะ ว่าการกินยาคุมวันแรกที่ประจำเดือนมา ส่งผลให้ประจำเดือนที่กำลังมาหยุดด้วยมั้ยคะ เพราะปกติเวลากินยาคุมแล้วประจำเดือนหยุดตลอดเลยค่ะ แต่ปกติแล้วที่เคยกิน(28เม็ด)ไม่ได้กินวันแรกที่ประจำเดือนมานะคะ ขอบสำหรับคำตอบล่วงหน้าค่ะ ^ ^
สวัสดีค่ะ ยาเม็ดคุมกำเนิดในช่วง 21 เม็ดแรก ในยาคุมกำเนิดแบบแผง 28 เม็ด หรือยาคุมกำเนิดแบบ 21 เม็ด จะส่งผลต่อระดับฮอร์โมนเพศหญิง ซึ่งจะทำให้เลือดประจำเดือนออกลดลงได้ค่ะส่วนที่สอบถามว่า เป็นเลือดล้างหน้าเด็กหรือไม่ โดยทั่วไปปริมาณเลือดล้างหน้าเด็กที่ออกจะมีปริมาณเล็กน้อยเท่านั้นค่ะดังนั้นหาก ไม่มั่นใจว่าเป็นประจำเดือนหรือไม่ สามารถทดสอบการตั้งครรภ์ดูได้นะคะ